20. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ.3002243/1239/0029 της 19 Απρ./3 Μαΐου 1989 (ΦΕΚ Β΄  324) Επισήμανση ζύθου -  κυκλοφορία Έχοντας υπόψη: 1.Το Νόμ. 1839/7.4.89 «Τροποποίηση διατάξεων νόμων φορολογίας ζύθου». 2.Το Π.Δ. 965/80 περί τροποποιήσεως και συμπληρώσεως διατάξεων του Β.Δ. της 29.9.1922, «περί εκτελέσεως των περί φορολογίας του ζύθου νόμων». 3.Το Νόμ. 1249/82 «Διαρρυθμίσεις στην άμεση και έμμεση φορολογία, μισθολογικά θέματα και άλλες διατάξεις». 4.Την απόφαση 2206/85 του Ανωτάτου Χημικού Συμβουλίου με την οποία έγινε η αντικατάσταση του άρθρ. 11 του Κ.Τ. σε συμμόρφωση προς την Οδηγία 79/112/Ε.Ο.Κ. «σχετικά με την επισήμανση και την παρουσίαση των τροφίμων που προορίζονται για τον τελικό καταναλωτή, καθώς επίσης και τη διαφήμισή τους». 5.Το Π.Δ. 1051/81, με το οποίο έγινε προσαρμογή της ελληνικής νομοθεσίας προς την κοινοτική Οδηγία 75/106 Ε.Ο.Κ., σχετικά με την προσυσκευασία τροφίμων». 6.Τη 1415/88 απόφαση του Α.Χ.Σ. με την οποία τροποποιήθηκε το άρθρ. 11 του κώδικα Τροφίμων και ποτών, σε συμμόρφωση προς την Οδηγία 86/197/Ε.Ο.Κ., αποφασίζουμε: 1.Ο εισαγόμενος ζύθος πρέπει να συνοδεύεται με δελτίο χημικής ανάλυσης εγκεκριμένου εργαστηρίου ή θεωρημένο από δημόσια αρχή του κράτους εξαγωγής, στο οποίο θα αναφέρονται το ειδικό βάρος του ζύθου, ο αλκοολικός βαθμός, η αρχική πυκνότητα ζυθογλεύκους (BALLING) και το εκχύλισμα που αντιστοιχεί σε 100 GR ζύθου (Π1). Επίσης στο δελτίο αυτό ή σε άλλο συνοδευτικό έγγραφο θεωρημένο από δημόσια αρχή θα πρέπει να αναφέρονται οι πρώτες ύλες που έχουν χρησιμοποιηθεί για την παρασκευή του ζύθου, καθώς και τα τυχόν πρόσθετα και ένζυμα, οπότε για την εισαγωγή του ακολουθούνται οι διατάξεις του άρθρ. 3 του Νόμ. 1839/89. 2.Ο ζύθος μπορεί να κυκλοφορεί στην εγχώρια αγορά σε φιάλες, μεταλλικά κουτιά και βαρέλια. Ειδικά η παραγωγή και η διάθεση στην κατανάλωση προσυσκευασιών ζύθου ονομαστικής ποσότητας περιεχομένου μέχρι 5 λίτρων επιτρέπεται σε μια από την παρακάτω αναφερόμενη σειρά σε λίτρα: 0,25 – 0,33 – 0,50 – 0,75 – 1 – 2 – 3 – 4 – 5. (Αντί για τη σελ. 268,09) Σελ. 268,09(α) Τεύχος ΙΒ-7-2 Σελ. 39 Φορολογία βύνης και ζύθου 28.Δ.β.20 3.Οι προσυσκευασίες του ζύθου πρέπει να φέρουν επίσημα (ετικέτα) αναλόγων διαστάσεων στο οποίο θα αναγράφονται οι παρακάτω ενδείξεις και στην ελληνική γλώσσα, με ευκρινή και ευδιάκριτα στοιχεία. -Το ονοματεπώνυμο του ζυθοποιού ή η εμπορική επωνυμία της επιχείρησης. -Η πόλη και η διεύθυνση του ζυθοποιείου. -Οι λέξεις «Ελληνικής κατασκευής» ή «Ελληνικός Ζύθος». -Το ακριβές περιεχόμενο σε λίτρα ή σε κυβικά εκατοστά. -Ο τύπος του ζύθου. -Ο βαθμός αρχικής πυκνότητας του ζυθογλεύκους προ της ζυμώσεως (BALLING ή BAL). -Ο κτηθείς αλκοολικός τίτλος στους 20% C. Ο αριθμός που αναφέρεται στον αλκοολικό τίτλο θα περιέχει ένα δεκαδικό ψηφίο κατ’ ανώτατο όριο και θα συνοδεύεται από το σύμβολο % VOL και πριν από τον αριθμό αυτό μπορεί να προηγείται ο όρος αλκοόλη ή συντομογραφικά «ALC». -Η ημερομηνία ελάχιστης διατηρησιμότητας. Η ημερομηνία ελάχιστης διατηρησιμότητας θα πρέπει να αναγράφεται στο ίδιο οπτικό πεδίο με τις ενδείξεις τις σχετικές με τον πωλητή, την ονομασία πώλησης, την καθαρή ποσότητα και τον κτηθέντα αλκοολικό τίτλο και για την αναγραφή της θα πρέπει να χρησιμοποιηθούν στοιχεία ύψους τουλάχιστον 1,5 χιλιοστά για τις ετικέτες στις φιάλες και 3 χιλιοστά για τα βαρέλια. Ειδικά στα μεταλλικά κουτιά μπορεί οι λέξεις «ανάλωση κατά προτίμηση πριν από το τέλος . . .» να αναγράφονται επάνω στην πλευρά και να υπάρχει ενδεικτικό βέλος προς το κάτω μέρος όπου θα αναγράφεται ο μήνας και ο χρόνος, το δε ύψος των γραμμάτων να είναι τουλάχιστον 2 χιλιοστά. 4.Ο ειδικός ζύθος που δεν έχει αλκοόλη ή έχει χαμηλή περιεκτικότητα σε αλκοόλη, θα πρέπει στην επισήμανσή του να δηλώνεται ότι πρόκειται για ζύθο απαλλαγμένο από αλκοόλη, αν περιέχει οινόπνευμα μέχρι 1.5% κ.ο. και θα αναφέρεται συγχρόνως ο αλκοολικός τίτλος, σύμφωνα με τους όρους που αναφέρονται στην προηγούμενη παράγραφο. 5.Στην επισήμανση του ζύθου που δεν έχει παρασκευασθεί μόνο από μια πρώτη ύλη και συγκεκριμένα βύνη κριθής θα πρέπει να αναγράφονται με στοιχεία ευκρινή και ευδιάκριτα όλες οι πρώτες ύλες παρασκευής κατά σειρά ελαττούμενης περιεκτικότητας ως προς το βάρος κατά τη στιγμή της χρησιμοποιήσεώς τους στην παρασκευή του ζύθου, οι πρόσθετες ουσίες και τα ένζυμα. Σελ. 268,10(α) Τεύχος ΙΒ-7-2 Σελ. 40 6.Κατά τη διάθεσή του στην εσωτερική αγορά ο ζύθος αλλοδαπής προελεύσεως επισημαίνεται όπως ο Ελληνικός ζύθος. Από τις αναφερόμενες στις προηγούμενες παραγράφους επισημάνσεις, οι πρώτες ύλες που έχουν χρησιμοποιηθεί για την παρασκευή του σύμφωνα με την παρ. 5, τα τυχόν πρόσθετα και τα ένζυμα, η ημερομηνία ελάχιστης διατηρησιμότητας, ο εισαγωγέας (επωνυμία – διεύθυνση) και η ονομασία πώλησης σε περίπτωση που δεν αναγράφεται Ελληνικά ή ξενόγλωσσα η λέξη ζύθος, πρέπει να αναγράφονται και στην Ελληνική γλώσσα. Επίσης, στον ειδικό ζύθο οι φράσεις «ζύθος χωρίς αλκοόλη», ή «ζύθος με χαμηλή περιεκτικότητα σε αλκοόλη» πρέπει να αναγράφονται και στην Ελληνική γλώσσα. Για την αναγραφή αυτών των στοιχείων στην Ελληνική και γενικά για την αναγραφή των στοιχείων που θα λείπουν από την επισήμανση μπορεί να επικολλάται πρόσθετο επίσημα. 7.Η απόφαση αυτή, που αρχίζει να ισχύει από την υπογραφή της, να δημοσιευθεί στην Εφημερίδα της Κυβερνήσεως. 28.Δ.β.20 Φορολογία βύνης και ζύθου 